CELEX: 62008TA0250
Language: et
Date: 2011-05-24 00:00:00
Title: Kohtuasi T-250/08: Üldkohtu 24. mai 2011 . aasta otsus — Batchelor versus komisjon (Juurdepääs dokumentidele — Määrus (EÜ) nr 1049/2001 — Teleringhäälingutegevuse valdkonnas võetud meetmete ühenduse õigusele vastavuse hindamise raames vahetatud dokumendid — Juurdepääsu keelamine — Otsustamisprotsessi kaitsega seotud erand — Kontrollimise, uurimise ja audiitorkontrolli eesmärkide kaitsega seotud erand)

9.7.2011   
            
            
               ET
            
            
               Euroopa Liidu Teataja
            
            
               C 204/20
            
         Üldkohtu 24. mai 2011. aasta otsus — Batchelor versus komisjon
   (Kohtuasi T-250/08) (1)
   
   (Juurdepääs dokumentidele - Määrus (EÜ) nr 1049/2001 - Teleringhäälingutegevuse valdkonnas võetud meetmete ühenduse õigusele vastavuse hindamise raames vahetatud dokumendid - Juurdepääsu keelamine - Otsustamisprotsessi kaitsega seotud erand - Kontrollimise, uurimise ja audiitorkontrolli eesmärkide kaitsega seotud erand)
   2011/C 204/35
   Kohtumenetluse keel: inglise
   
      Pooled
   
   
      Hageja: Edward William Batchelor (Brüssel, Belgia) (esindajad: solicitor F. Young, barrister A. Barav ja advokaat D. Reymond, hiljem A. Barav, D. Reymond ja barrister F. Carlin)
   
      Kostja: Euroopa Komisjon (esindajad: C. Docksey, C. O’Reilly ja P. Costa de Oliveira, hiljem C. O’Reilly ja P. Costa de Oliveira)
   
      Hageja toetuseks menetlusse astuja: Taani Kuningriik (esindajad: B. Weis Fogh ja S. Juul Jørgensen)
   
      Kostja toetuseks menetlusse astuja: Suurbritannia ja Põhja-Iiri Ühendkuningriik (esindajad: S. Behzadi-Spencer, L. Seeboruth ja I. Rao, hiljem I. Rao, keda asendasid barrister G. Facenna ja barrister T. de la Mare)
   
      Ese
   
   Esiteks nõue tühistada komisjoni peasekretäri 16. mai 2008. aasta otsus, millega komisjon keeldus hagejale lubamast juurdepääsu komisjoni ja Ühendkuningriigi vahetatud dokumentidele, mis käsitlevad nõukogu 3. oktoobri 1989. aasat direktiivi 89/552/EMÜ teleringhäälingutegevust käsitlevate liikmesriikide teatavate õigus- ja haldusnormide kooskõlastamise kohta (EÜT L 298, lk 23; ELT eriväljaanne 06/01, lk 224) artikli 3a lõike 1 kohaselt Ühendkuningriigi teatavaks tehtud meetmeid, ning teiseks nõue tühistada sama taotluse kohta vaikimisi tehtud tagasilükkamise otsuse, mis loetakse vastuvõetuks 9. aprillil 2008.
   
      Resolutsioon
   
   
               1.
            
            
               Jätta hagi vaikimisi tehtud tagasilükkamise otsuse peale, mis loetakse vastuvõetuks 9. aprillil 2008, vastuvõetamatuse tõttu läbi vaatamata.
            
         
               2.
            
            
               Tühistada komisjoni peasekretäri 16. mai 2008. aasta otsus, välja arvatud see osa, mis puudutab 19. veebruari 2007. aasta kirja kahes esimeses lisas sisalduvaid andmeid, mille suhtes on tuginetud määruse nr 1049/2001 artikli 4 lõike 2 esimeses taandes sätestatud erandile.
            
         
               3.
            
            
               Jätta komisjoni kohtukulud tema enda kanda ja lisaks mõista temalt välja Edward William Batchelori kohtukulud.
            
         
               4.
            
            
               Jätta Suurbritannia ja Põhja-Iiri Ühendkuningriigi kohtukulud tema enda kanda ja lisaks mõista temalt välja tema menetlusse astumisest E. W. Batchelorile tekkinud kohtukulud.
            
         
               5.
            
            
               Jätta Taani Kuningriigi kohtukulud tema enda kanda.
            
         
      (1)  ELT C 209, 15.8.2008.